జి-ల్యాండ్ ఇండోనేసియా
ఇటలో ఫెర్రేరా ప్రస్తుత ప్రపంచ ర్యాంక్ 5
ఇది చాలా చక్కటి, అందమైన ప్రదేశం.
కనోవా ఇగరషి ప్రస్తుత ప్రపంచ ర్యాంక్ 6
ఒక సర్ఫర్ కలలు గనే ప్రదేశాల్లో జి-ల్యాండ్ కూడా ఒకటి.
నేను ఇంతవరకూ రాని ఈ ప్రదేశానికి రావాలని ఎంతగానో ఎదురుచూస్తున్నాను.
కొత్త అనుభవం. కొత్త కెరటాలు.
మొత్తానికి చేరుకున్నాం.
చాలా బాగుంది.
చాలా అద్బుతమైన ప్రదేశమిది.
మనం కట్ ను దాటాం,
టూర్లో పాల్గొనే సర్ఫర్ల సంఖ్య చాలావరకూ తగ్గింది.
ఇక టాప్ ఫైవ్ లో చోటు కోసం పోటీపడటంపై అందరూ ఎదురుచూస్తున్నారు.
వింతగా ఉంది. ఇదంతా నాకేం గుర్తుకు రావట్లేదు తెలుసా?
పైప్ లైన్ లో సాధించిన భారీ విజయం తర్వాత...
కెల్లీ స్లేటర్ ప్రస్తుత ప్రపంచ ర్యాంక్ 13
...కెల్లీ స్లేటర్ కూడా ఇప్పుడు పోటీదారుగా మారాడు.
కొన్ని అలలు ఎగసిపడుతున్నాయి.
ఇటలో ఈ ఏడాదంతా ఆటుపోట్లు ఎదుర్కొన్నాడు. ఇప్పుడతనిలో మార్పు రావాలి.
అలా చేయగల సత్తా, చేయాలన్న పట్టుదల అతనిలో ఉన్నాయి.
జాక్ రాబిన్సన్ ప్రస్తుత ప్రపంచ ర్యాంక్ 3
ఈవెంట్ ను గెలిచే సామర్ధ్యం తనకున్నదని జాక్ నిరూపించుకున్నాడు,
కానీ సర్ఫింగ్ లో ఆధిపత్యం చెలాయిస్తున్న బ్రెజిల్ వంటి దేశాన్ని
ఈ పశ్చిమ ఆస్ట్రేలియా ఆటగాడు సవాల్ చేయగలడా?
ఏది ఏమైనా, ప్రస్తుతానికి...
ప్రస్తుత ప్రపంచ ర్యాంక్ 1
...ప్రపంచ టైటిల్ ఫేవరెట్ గా ఫిలిపే టోలెడో ఇప్పటికే తనను తాను నిరూపించుకున్నాడు.
తనకు దొరకని టైటిల్ కోసం అతను ఇప్పటికీ వేటాడుతూనే ఉన్నాడు.
టూర్లోకి ప్రవేశించి పదేళ్లయినా, నేను ఎప్పుడూ ప్రపంచ టైటిల్ ను గెలుచుకోలేదు.
ఇప్పుడు చక్కటి ఫామ్ లో ఉన్నాను కాబట్టి,
ఈ ఏడాది చివరినాటికి టాప్ ఫైవ్ లో చోటు సంపాదించి, ప్రపంచ టైటిల్ ను
గెలుచుకోవడమే నా లక్ష్యం.
ప్రపంచంలో తాను నంబర్ వన్ సర్ఫర్ని అనీ, ఈ ఏడాది ప్రపంచ టైటిల్
గెలుచుకోవడంలో తనను ఎవరూ ఆపలేరని నిరూపించునేందుకు అతనికి దొరికిన అవకాశం ఇది.
తిరిగి స్వాగతం.
థాంక్యూ.
అందగాడా.
గ్యాబ్రియల్ మెడీనా మూడుసార్లు డబ్ల్యూ.ఎస్.ఎల్ ప్రపంచ విజేత
ఇతను వైల్డ్ కార్డ్.
తాజా ప్రపంచ ఛాంపియన్ గ్యాబ్రియల్ మెడీనా
క్విక్ సిల్వర్ ప్రో జి-ల్యాండ్ లో పాల్గొంటున్నాడు
ఇక తన స్వైర విహారం మొదలవుతుంది
అకస్మాత్తుగా, అతను అందరినీ ఆశ్చర్యానికి గురి చేస్తూ, బరిలోకి దిగాడు.
ఫలితంగా ఎవరో ఒకరి ప్రపంచ టైటిల్ ఆశలు గల్లంతు కావడం ఖాయం.
తను కట్ ను దాటలేదు. అతనికి 0 పాయింట్లు వచ్చాయి. అంతా చెత్త
డబ్ల్యూ.ఎస్.ఎల్ కు గ్యాబీ ఎలా అర్హత సాధించాడో కాస్త వివరించు
నిబంధనలా?
ఇదే మరొక క్రీడలో అయితే కేసు వేసేవారే.
ప్రపంచ కప్ ను ప్రస్తుత ప్రపంచ ఛాంపియన్ గెలుచుకునే అవకాశాలు ఎక్కువుంటాయి.
నువ్వు ఆటపై ప్రభావం చూపగలిగే పక్షంలో, ఎప్పుడు కావాలంటే అప్పుడు మళ్లీ ఆటలోకి రావచ్చు.
టాప్ ఫైవ్ లో చోటు సంపాదించి, ప్రపంచ కప్ ను గెలవాలనే
ఒక కొత్త లక్ష్యం నా ముందు ఉంది.
అతను కేవలం పాల్గొనేందుకు రావట్లేదు, గెలిచేందుకు వస్తున్నాడు.
ఇండోనేసియా గ్రజగాన్ బే
జీ-ల్యాండ్ అనేది సర్ఫర్లు కోరుకునే గమ్యస్థానాల్లో ఒకటి.
అందరూ కలలు గనే టూర్ ప్రారంభమయ్యేది ఇక్కడే.
చివరిసారిగా 90లలో ఇక్కడ టూర్ జరిగింది.
ప్రస్తుత పోటీదారుల్లో ఎవరికైనా అనుభవం ఉందంటే అది కెల్లీ స్లేటర్ కి మాత్రమే.
ఇది ఎంతో చక్కటి ప్రదేశం.
నాకు ఇప్పుడు మరే ఇతర పోటీల్లోనూ సర్ఫింగ్ చేయాలనిపించట్లేదు.
1995 జి-ల్యాండ్ కెల్లీ విజేత
ఇప్పుడే రిటైర్ కాగలను. నేను సంతోషంగా ఉన్నాను.
జి-ల్యాండ్ లో ఇదిగో ఇలాంటి చక్కటి లెఫ్ట్ హ్యాండర్ బ్యారెళ్లు ఏర్పడతాయి.
నువ్వు కుడివైపు వెళ్తే...
రెనటో హికెల్ టూర్స్ మరియు పోటీల డైరెక్టర్
...అది రైట్ హ్యాండర్ అవుతుంది. లేదంటే, జి-ల్యాండ్ లాగ, ఎడమవైపుకి వెళ్లొచ్చు.
అలలు. గాలులు. సముద్రపు అడుగుభాగం.
అల విరిగి పడే దిశను ఇవన్నీ ప్రభావితం చేస్తాయి.
ఇదిగో జీ-ల్యాండ్ లోని ప్లెంగ్ కుంగ్ బీచ్ లో,
ప్రారంభోత్సవానికి...
అందరూ కలసిరండి.
ప్రపంచ సర్ఫింగ్ లీగ్, డబ్ల్యూ.ఎస్.ఎల్ ఛాంపియన్షిప్ టూర్ 2022!
జీ-ల్యాండ్ కు తిరిగి రావాలన్న గ్యాబ్రియేల్ నిర్ణయం చాలా తెలివైనది.
ఏడాదంతా చాలా శిక్షణ పొందాడు. బాగా సిద్ధమవుతున్నాడు.
అతను తిరిగి రావడంతో అందరూ భయపడుతున్నారు.
గ్యాబ్రియేల్ తిరిగి రావడంతో ఇక అందరూ మరింత కష్టపడక తప్పదు.
అతని ఉద్దేశమేమిటో మనం స్పష్టంగా చెప్పవచ్చు.
అతనొక గట్టి పోటీదారు.
టాప్ ఫైవ్ కోసం పోటీపడుతున్న వారి
జాతకాలను మార్చేసే శక్తి అతనికి ఉంది.
అందరూ అతన్ని ఓడించాలనుకుంటారు,
ఎందుకంటే అతను అలాంటి సత్తా గలవాడు కాబట్టి.
కానీ ఇప్పుడు సమయం నాది, ఇది ప్రత్యేకంగా ఉండబోతోంది.
ఫిలిపే టోలెడో ఎంతో నష్టపోయాడు,
ఎందుకంటే గత ఏడాది ట్రెసిల్స్ లో అతని ప్రపంచ కప్ కలను మెడీనా ఎత్తుకుపోయాడు.
ఇప్పుడు, అతను బరిలోకి దిగాడు. ఫిలిపే ఖచ్చితంగా ప్రతీకారం తీర్చుకోవాలనుకుంటాడు.
హోరాహోరీ
బాబీస్ క్యాంప్
గత ఏడాది గ్యాబ్రియల్ కు కలసి వచ్చింది.
బాగా ఆడావు.
కాబట్టి నేను నా ఆటను మరింత మెరుగు పరచుకోవాలి.
ఈసారి అలా జరగనివ్వను.
నువ్వు ర్యాంకుల్లో మొదటి స్థానంలో ఉన్నావు, కాస్త బీర్ తాగు నాయనా.
పన్నెండేళ్ల వయసునుంచీ నాకు అతను తెలుసు.
ఒకరి కంటే ఒకరు బాగా ఆడాలని మేం పోటీపడేవాళ్లం,
మొదటి స్థానం కోసం ఎప్పుడూ పోటీపడేవాళ్లం.
ఈ ఏడాది, ఎంతో బాగుండబోతోంది, ఎందుకంటే, నేను ప్రపంచ టైటిల్ గెలిస్తే,
"గ్యాబ్రియల్ ఎంతో ప్రయత్నించాడు, కానీ గెలవలేకపోయాడు" అని అంతా అనుకుంటారు.
అతి ప్రధానమైన ఈవెంట్లో గ్యాబ్రియల్ పై ఫిలిపే ఎప్పుడూ ఓడిపోతూనే ఉన్నాడు.
ఈ ధోరణికి అతను స్వస్తి పలికి, కొత్త చరిత్రను లిఖించబోతున్నాడా?
అవి ఎగిరి మనపైకి దూకవు కదా.
కర్ట్ నీ కాన్లాగ్ ప్రస్తుత ప్రపంచ ర్యాంక్ 5
నీకు ఆ కథ తెలియదా?
కోవిడ్ సమయంలో ఈ ప్రదేశంలో రాకపోకలు నిషేధించారు.
దాంతో కోతులు ఇక్కడ ఇష్టారాజ్యంగా తిరిగేవి. ఇప్పుడు ఇదంతా తమదే అనుకుంటున్నాయి.
అందుకేనేమో, వాటికి అంత కోపం.
నేను ఇంతకుముందు ఇక్కడికి రాలేదు కానీ ఇక్కడ కాస్త లోతు పెరిగితే
అలలు మరింతగా విరిగి పడతాయని చాలామంది చెప్పారు.
అయితే అలలు మరింతగా విజృంభిస్తాయా?
అవును.
గత ఏడాది గేబ్ కి బాగా కలసి వచ్చింది.
ఇరవై ఎనిమిదేళ్ల వయసులో గేబ్ సాధించింది ఎంతో విలువైనదనే చెప్పాలి.
2021 డబ్ల్యూ.ఎస్.ఎల్ ఫైనల్స్
బయటి నుంచి చూస్తే, నా జీవితం ఎంతో పరిపూర్ణమైనదిగా కనిపిస్తుంది.
కానీ, నేనూ మనిషినే, తెలుసా?
నాకు అందమైన భార్య ఉండేది.
కానీ మా పెళ్లి పెటాకులైంది.
గ్యాబ్రియల్ మెడీనా భావోద్రేకంలో ఉన్నాడు.
ఆ పాడ్ కాస్ట్ అల పైకి లేస్తోందా
భార్య నుంచి వేరుపడిన గ్యాబ్రియల్ మెడీనా
ఇవి జ్ఞాపకాలతో కూడిన సమస్యలు.
స్ప్లాష్ యుఓఎల్ వెబ్ సైట్
ఇది ఆమోదయోగ్యమైన వేర్పాటు అని అనుకోవడానికి లేదు.
మానసిక ఆరోగ్యంపై దృష్టి పెట్టేందుకు సీజన్ నుంచి తప్పుకున్న మెడీనా
తన వ్యక్తిగత జీవితాన్ని బహిరంగం చేయడం,
సంకుచిత మనస్తత్వానికి నిదర్శనం. వదంతులకు చోటివ్వడమే అవుతుంది.
అతను పడుతున్న బాధలను నేను ఊహించలేకపోతున్నాను.
కొన్ని సమస్యలకు పరిష్కారం వెదికేందుకు నాకు ఈ సమయం అవసరం.
కానీ ప్రస్తుతానికి నేను వంద శాతం సిద్ధంగా ఉన్నాను.
గాబీ తిరిగి రావడం ఎలా అనిపిస్తోంది?
అబ్బా. అతను ఖచ్చితంగా బాగా ఆడి, టాప్ ఫైవ్ లో చోటు సాధించడం ఖాయం, కాబట్టి...
- అదీ సంగతి. - హా. అద్భుతంగా.
ఎందుకంటే ఇప్పుడు అతనిపై ఎలాంటి ఒత్తిడి లేదు కనుక.
సగం ఏడాది ఏ పనీ చేయకుండా గడిపేశాడు...
కాబట్టి, అతనికి టాప్ ఫైవ్ లో చోటు దక్కకూడదు. కానీ సాధిస్తాడేమో, కదా?
అదే అందరినీ భయపెడుతోంది.
క్విక్ సిల్వర్ ప్రో జి-ల్యాండ్ కు స్వాగతం.
ఛాంపియన్షిప్ టూర్ ఈవెంట్ పదింటిలో ఆరవది
చాలాకాలంగా వేచి చూస్తున్నా. దాదాపు పాతికేళ్లుగా.
మళ్ళీ ఇక్కడ అడవిలోకి రావడం ఆనందంగా ఉంది.
ఈ పర్యటన నాలో కొత్త ఉత్సాహాన్ని రేకెత్తిస్తోంది.
దోమలు.
బతికుండగానే నన్ను తినేస్తున్నాయి.
నాకు తెలుసు.
నాక్కూడా అలాగే ఉంది.
మహిళలకు ఇది కొత్త వేదిక
ఎందుకంటే జి-ల్యాండ్ లో మహిళల సర్ఫింగ్ ఇదే మొదటిసారి.
ఇక్కడ నీళ్లలోకి దిగి
అలల తాకిడిని ఇంతవరకూ వారు ఎన్నడూ అనుభూతి చెందలేదు.
దూకుడు. ఆత్మవిశ్వాసం. తాతియానా వెస్టన్-వెబ్.
నేను కలలు గనే అలలు ఇవే.
ఇదే నాకు మొదటిసారి, కానీ పదేళ్ల క్రితమే ఇక్కడకు వచ్చిన అనుభూతి కలుగుతోంది.
స్టెఫ్ గిల్మోర్ కు మొదటి రౌండ్.
చక్కటి ఆమె స్టయిల్ ను చూస్తుంటే చూడబుద్ధి వేస్తుంది.
డిఫేకి పెద్ద అల అందివచ్చినా స్వింగ్ లో కింద పడిపోయింది.
ఎలిమినేషన్ రౌండ్ లో జొవేన్ డిఫే.
గ్యాబ్రియల్ మెడీనాతో మాట్లాడదాం.
మళ్లీ ఇక్కడకు వచ్చి అందరినీ కలవడం
ఆనందంగా ఉంది, అలాగే
ఈ అవకాశాన్ని నేను వదులుకోదలచలేదు.
నేను సిద్ధంగానే ఉన్నాను.
పక్క చూపులు చూస్తున్నావేం?
ఎందుకంటే ఇది ఫ్రీజ్ అవుతోంది.
చూడండి, అదిగో గ్యాబ్రియల్ వస్తున్నాడు.
తొలి రౌండ్ - గ్యాబ్రియల్ మెడీనా VS కాలమ్ రాబ్సన్ VS శామ్యూల్ పూపో
ఈవెంట్ ఆరంభంలో, ఆ తొలి రౌండ్ లో,
రౌండ్ వన్ లో ఎవరిని ఢీకొంటామో తేల్చుకునేందుకు ప్రతి ఒక్కరూ ఒకరితో ఒకరు పోటీ పడతారు.
ఆరంభ రౌండ్ లో చోటు కోసం జరిగే అతి పెద్ద హీట్ ఇది.
గ్యాబ్రియల్ పునరాగమనం.
పోటీ మొదలైంది. గేబ్ బరిలోకి దిగాడు. వేగంగా దూసుకెళ్తున్నాడు.
మంచి అల కోసం చూస్తున్నాడు.
గ్యాబ్రియల్ మెడీనా 3.0.
గ్యాబ్రియల్ మెడీనా ఆధిక్యంలో ఉన్నాడు.
పోటీ కోసం అందరూ ఉవ్విళ్ళూరుతున్నారు.
ఆ అల కోసం అతను ముందుకు వెళ్తున్నట్లుగా కనిపిస్తోంది.
గేబ్ గెలుస్తాడా?
ఆ.
అతను రిలాక్స్ డుగా, సౌకర్యవంతంగా ఉన్నాడంటే,
అందరినీ ఓడించడం ఖాయం.
ఏం కాదు. వెళ్ళు.
అతనొక యంత్రంలాంటివాడు.
పెద్ద స్కోరే సాధించాడు.
తుది స్కోరు - మెడీనా: 11.70 పూపో: 8.20 - రాబ్సన్: 6.14
మెడీనా సత్తా చూపించాడు.
విరామం తీసుకోవడం గేబ్ కి బాగా కలిసి వచ్చినట్లు అనిపిస్తోంది,
మరింతగా పుంజుకుని, ఇక్కడకు వచ్చాడు.
అతని శైలి బాగా మెరుగుపడింది.
అతని ఆట ఉత్కంఠ గొలిపేదిగా ఉంది.
లోవర్ ట్రెసిల్స్ లో సెప్టెంబర్లో జరిగే ఫైనల్ ఫైవ్ కు అతను అర్హత సాధిస్తాడేమో చూద్దాం.
ప్రపంచంలో నంబర్ వన్ ఆటగాడు ఫిలిపే టోలెడో రాబోయే హీట్లో పాల్గొంటున్నాడు.
గ్యాబ్రియల్ మెడీనా ప్రదర్శనపై ఫిలిపే టోలెడో స్పందన ఎలా ఉంటుందో?
తొలి రౌండ్ - ఫిలిపే టోలెడో VS నాట్ యంగ్ VS రియో వైడా
అలపై టోలెడో విన్యాసాలు చేస్తున్నాడు.
వేగంగా కదులుతూ, బ్యారెల్ కోసం చూస్తున్నాడు.
అల తాకిడికి కిందపడిపోయాడు.
అసాధారణమైన ప్రదర్శన.
అతని ఆటను గ్యాబ్రియల్ మెడీనా చూడటం మరింత ఆసక్తి గొలుపుతోంది.
పసుపు జెర్సీ ధరిస్తే, దానికి లాభనష్టాలు రెండూ ఉంటాయి.
అదిగో మళ్లీ ఫిలిపే వెళ్తున్నాడు.
నంబర్ వన్ స్థానంలో ఉన్నప్పుడు, మరింత విశ్వాసంతో బరిలోకి దిగుతారు.
కానీ అది అంత సులభం కాదు.
ఎందుకంటే నంబర్ వన్ ఆటగాణ్ని ఓడించాలని అంతా అనుకుంటారు. కాబట్టి జాగ్రత్తగా గమనించాలి.
ఈ అలపై రియో ఎలాంటి విన్యాసాలు చేస్తాడో చూద్దాం.
ఈ యువకుడికి ఎంతో శక్తి ఉంది.
భలే! అలను సమర్ధంగా ఢీకొంటున్నాడు!
ఈ ఇరవైరెండేళ్ల యువకుడు చక్కటి ముగింపు కోసం చూస్తున్నాడు.
అద్భుతమైన సర్ఫింగ్.
టోలెడో ఎలిమినేషన్ రౌండ్ కు చేరుకున్నాడు.
తుది స్కోరు - వైడా: 11.83 యంగ్: 11.66 - టోలెడో: 10.80
అయితే ఈ స్కోరు అతని పసుపు జెర్సీకి ఎసరు పెట్టేదిలా ఉంది.
ఎక్కడున్నావు?
డాడీ హోటల్ రెస్టారెంట్ లో ఉన్నాడు.
నేను చివరిసారి 2018లో పసుపు జెర్సీని ధరించాను.
నా భుజాలపై పెద్ద లక్ష్యమేదో ఉన్నట్టు నాకు అనిపిస్తోంది.
దాని కోసం ప్రతి ఒక్కరూ ప్రయత్నిస్తున్నారు.
గతంలో, అది చాలా ఎక్కువగా ఉండేది.
డాడీ, నువ్వంటే నాకు ఇష్టం.
నువ్వంటే నాక్కూడా ఎంతో ఇష్టం తల్లీ.
నేను ఓడిపోతే, అకస్మాత్తుగా,
అన్నీ తలకిందులైపోయాయి.
ఒకవేళ ఓడిపోతే ఏమవుతుందని ఆలోచించడం మొదలుపెట్టాను.
అసలు ప్రపంచ టైటిల్ గెలవకపోతే ఏంటట?
డాడీ దూరంగా ఉన్నాడు. కానీ మేం త్వరలో కలుస్తాం.
అతని నుంచి ఏదో ఆశించే జనం ఒత్తిడి ఒకవైపు...
అనాండా మార్కల్ ఫిలిపే భార్య
...తనపై తనకు ముందునుంచీ ఉన్న ఒత్తిడి మరోవైపు,
వాటిని తట్టుకోవడం అతనికి అంత సులభం కాదు.
పసుపు జెర్సీ నీపై ఊహించనంతగా భారం పెంచుతుంది.
గతంలో, కీలకమైన సమయాల్లో ఫిలిపే విఫలమైన దాఖలాలు ఉన్నాయి.
కాబట్టి ఒత్తిడిని ఎలా తట్టుకుంటాడన్నదే అతని ముందున్న అసలు పరీక్ష.
గుడ్ బై, తల్లీ.
రాక్సీ ప్రో జి-ల్యాండ్ కు పునఃస్వాగతం.
వెస్టన్-వెబ్
ఆట మొదలవుతోంది. అడవి నుంచి లైవ్ ప్రసారం మొదలు.
డిఫే
ఎలిమినేషన్ రౌండ్ జరుగుతోంది. పోటీ మొదలైంది.
ఎలిమినేషన్ రౌండ్ - జొవేన్ డిఫే VS కర్ట్ నీ కాన్లాగ్
తదుపరి పోటీలో కర్ట్ నీ కాన్లాగ్ ను జొవేన్ డిఫే ఢీకొంటుంది.
రన్నరప్ కాబోదు. తను జొవేన్ డిఫే.
అద్భుతమైన విన్యాసం కనబరుస్తోంది.
ఈ విన్యాసాన్ని చక్కగా ముగించడం చాలా రిస్క్ తో కూడుకున్నది.
తను చాలా దృఢంగా కనిపిస్తోంది. ఆమె తదుపరి రౌండ్ కి చేరుకుంది.
డిఫే: 13.97 కాన్లాగ్: 10.13
పురుషుల విభాగంలో,
ఛాంపియన్ షిప్ టూర్లోని తమ తొలి పోటీలో కెల్లీ స్లేటర్, శామ్యూల్ పూపో పోటీ పడుతున్నారు.
ఎలిమినేషన్ రౌండ్ కెల్లీ స్లేటర్ VS శామ్యూల్ పూపో
కెల్లీ బరిలోకి దిగాడు, ఇప్పుడతనికి చక్కటి స్కోర్ అవసరం.
యాభయ్యేళ్ల ఈ వ్యక్తి అలపై విన్యాసం మొదలుపెట్టాడు.
ఆ అల అతనికి దిగువగా విరిగి పడింది.
చూస్తుంటే, శామీకి ఒక అవకాశం దొరికినట్లు కనిపిస్తోంది.
అదే అతని చివరి విన్యాసం కావచ్చు. ఇక 15 సెకన్లే మిగిలి ఉంది.
చక్కగా మలుపు తిరిగి ముగించాడు.
11సార్లు ప్రపంచ కప్ గెలిచిన విజేతపై పోటీకి శామ్యూల్ పూపో రంగంలోకి దిగాడు.
పూపో: 8.90 స్లేటర్: 8.34
కెల్లీ స్లేటర్ పోటీ నుంచి వైదొలిగాడు.
ఫైనల్ ఫైవ్ లో చేరేందుకు అతని అవకాశాలను ఇది దెబ్బతీస్తుంది.
నాపై నాకే కోపం వస్తోంది
దేనికంటే పైప్ లైన్ లో గెలిచిన తర్వాత
ఈ ఏడాది నేనింక ఏమీ సాధించలేకపోయాను.
హీట్స్ లో అవిశ్రాంతంగా శ్రమించాను.
సాధారణంగా నాలో ఉండే ఆత్మవిశ్వాసాన్ని ఇప్పుడు కోల్పోయాను.
నేను మానసికంగా ఉండాల్సిన స్థాయిలో లేను.
పైప్ లైన్ ఈవెంట్ తర్వాత నేను రిటైర్ కావాలని నా మనసులో ఉందేమో నాకు తెలియదు.
తర్వాత పోటీలో పసుపు పచ్చ
జెర్సీ ధరించిన ప్రపంచ నంబర్ వన్ ఫిలిపే టొలెడో,
ఈ ఏడాది మొదటిసారిగా ఎలిమినేషన్ రౌండ్ లో పాల్గొంటున్నాడు.
యాగో డోరాను అతను ఢీకొంటాడు.
ఈ తొలి రౌండ్లలో అతను ఎలాంటి తప్పులూ చేయకూడదు.
రేటింగ్స్ లో భారీ మార్పులకు అతను ఎలాంటి ఆస్కారమూ ఇవ్వకూడదు.
ఎలిమినేషన్ రౌండ్ ఫిలిపే టోలెడో VS యాగో డోరా
అలపై మనం విన్యాసాలు చూస్తున్నాం.
ప్రస్తుత ప్రపంచ నంబర్ వన్ టోలెడో,
అలపైకి ఎక్కి, వేగం పుంజుకుంటున్నాడు.
వేగంగా దిగుతున్నాడు.
రెండోసారి చక్కటి విన్యాసం చేస్తున్నాడు.
ప్రస్తుత హీట్ టోటల్ టోలెడో: 5.83 - డోరా: 0.00
ప్రస్తుతానికి, నా జీవితంలో ప్రపంచ టైటిల్ చాలా ముఖ్యమైనది.
నంబర్ వన్ స్థానాన్ని నేను నిలబెట్టుకోవాలి.
- టోలెడో దూసుకుపోతున్నాడు. - అదిగో తను.
మళ్లీ అలపైకి వెళ్తున్నాడు.
అతను ఒకవైపు సునాయాసంగా అలలను అధిరోహిస్తూ,
మరోవైపు అంతే సులభంగా పాయింట్లు సంపాదిస్తున్నాడు.
అల చివర్లో తెల్లటి నురగలోంచి అతను బయటకు రావడం మనం ఎప్పుడూ చూసేదే.
- మొదటిసారి యాగో బరిలోకి దిగుతున్నాడు. - అదిగో యాగో.
చక్కటి అల కోసం యాగో చాలాసేపు వేచి చూశాడు.
తన నిరీక్షణ ఫలిస్తుందో లేదో చూద్దాం.
గాల్లోకి లేచాడు.
చక్కటి విన్యాసం. యాగో డోరా 6.13 సాధించాడు...
టోలెడో: 5.83 6.50 - 12.33 డోరా: 0.00 6.13 - 6.13
...కాబట్టి ఈ హీట్లో అతను రెండో అత్యధిక స్కోరు సాధించాడు.
ఫిలిపేపై ఒత్తిడి పెంచడం మొదలుపెట్టాడు.
నేను నియంత్రించలేని విషయాలపై నా శక్తిని వృథా చేసుకోలేను.
నాలో స్థిరత్వం ఉంటే, ఏది ఏమైనా నేను టాప్ ఫైవ్ లో చోటు సాధిస్తాను.
ఇప్పుడు టోలెడో ఆధిక్యంలోకి వచ్చాడు. అతనేం చేస్తాడో చూద్దాం.
భలే, వేగం పుంజుకున్నాడు.
ఆ అనుభూతిని ఆస్వాదించడం అతనికి ఇష్టం.
పసుపు పచ్చ జెర్సీని నిలబెట్టుకోవాలన్న తన ఆకాంక్షను టోలెడో చెప్పకనే చెబుతున్నాడు
అలాగే తన సంకల్పాన్ని ప్రత్యర్ధులకు సూచనప్రాయంగా తెలియజేస్తున్నాడు.
రాత్రి 9.00 గంటలు
వారం రోజుల తర్వాత, ఈవెంట్ మధ్యలో ఒక రోజు.
మేమంతా సర్ఫింగ్ ను కాసేపు మరిచిపోవాలి.
రేపు అలలు పెద్దగా పైకి లేవవని మాకు తెలుసు.
దాంతో ప్రతి ఒక్కరూ "పార్టీ చేసుకుందాం" అంటున్నారు.
సూర్యోదయం అయ్యేంతవరకూ మేం డెక్ పైనే కూర్చునేందుకు సిద్ధపడ్డాం
ఎందుకంటే ప్రతి ఒక్కరికీ తెలుసు
కొత్త కెరటాలను స్వాగతించేందుకు
ముందు రోజు రాత్రి బీర్లతో పండుగ చేసుకోవాలని.
"మనమంతా ఉష్ణమండల ద్వీపంలో ఉన్నాం. చక్కటి సంగీతం,
ఉచితంగా బీర్లు ఉండనే ఉన్నాయి" అని అందరూ అనుకుంటున్నారు.
స్కూళ్లలో జరిగే డ్రీమ్ టూర్ల సందడి ఇప్పుడు ఇక్కడ కనిపిస్తోంది. సరదాగా ఉంది.
రాత్రి 9.15 - బాబీస్ క్యాంప్
పార్టీలపైనా, తాగడం పైనా
నాకు పెద్దగా ఆసక్తి లేదు.
అలా అని చెప్పి, నేను ఎప్పుడూ బయటకు వెళ్లనేలేదని, పార్టీల్లో పాల్గొనలేదనీ కాదు.
చాలాసార్లు, పార్టీలకు వెళ్లి, కోకో కోలా తాగుతూ కూర్చునేవాణ్ని.
"ఇది భలే బాగుందే" అనుకునేవాణ్ని.
పార్టీ చేసుకుంటున్నవాళ్లని చూస్తూ, "రేపు వీళ్లందరినీ ఓడిస్తానుగా" అనుకునేవాణ్ని.
హే! హే! హే! హే!
మ్యూజిక్ ఏమైంది?
బ్రెజీలియన్ పాటలు ప్లే చేసినప్పుడు జరిగేది ఇదే,
మీరంతా డెక్ ని ధ్వంసం చేస్తారు.
ఇది మంచి పద్ధతి కాదు.
ప్రతి ఒక్కరూ పార్టీలో ఉన్నారు.
ఇక్కడ ఏం జరుగుతోంది?
నేను ఎప్పుడూ కొన్ని విషయాలు కుర్రాళ్లకి వదిలేసి సంతోష పడుతూ ఉంటాను.
అలలేవీ అంతగా పైకి ఎగసి పడటం లేదు.
త్వరగా వెళ్లిపోతున్నాయి.
అవి నీదాకా వస్తే బాగుంటుంది.
అన్నిసార్లూ.
జాక్ చాలా నమ్మకంగా ఉన్నాడు. అతనికి పట్టుదల ఎక్కువ.
అతను సర్ఫ్ చేస్తున్నప్పుడు చూస్తే,
నాకు నా చిన్నప్పటి రోజులు గుర్తుకొస్తాయి.
కెల్లీ ప్రపంచ టైటిల్స్ గెలిచినప్పటి కంటే,
ఇప్పుడు టైటిల్స్ గెలవడం చాలా కష్టం.
నేను అతన్ని కించపరిచే ఉద్దేశంతో అలా అనడం లేదు.
ఇప్పుడు అందరూ బాగా శిక్షణ పొందుతున్నారు.
నీకంటే మెరుగైన ప్రదర్శన చేస్తున్న వారి గురించి నువ్వు బాగా ఆందోళన చెందుతున్నావు కదా?
ఇక, పార్టీలకు వెళ్లడం నాకు చిరాకు.
నేను ప్రపంచ టైటిల్ గెలిచేందుకు ఇక్కడకు వచ్చాను, హీట్లో తాగి పడిపోయేందుకు కాదు.
ఈవెంట్ ముగిశాక నేను పార్టీకి వెళ్తాను.
వావ్.
క్విక్ సిల్వర్ ప్రో జి-ల్యాండ్ బన్యువాంగి, ఇండోనేసియా 2022
రెండడుగుల మేరకు కెరటాలు లేచాయి. మీకు ధన్యవాదాలు.
పైన మేఘాలు తూర్పు నుంచి పడమరకు పయనిస్తున్నాయి.
పోటీలు ప్రారంభించడం కష్టమే.
జి-ల్యాండ్ లో పాల్గొనేవారందరికీ స్వాగతం
అలలు అనుకూలంగా లేవు. మరికొన్ని రోజులు ఇలాగే ఉంటుంది.
కాబట్టి, మేం మా క్యాంపులోనే చిక్కుబడిపోయాం.
మురికిగా మిగిలిపోయాం.
స్టెఫనీ గిల్మోర్ ర్యాంక్ 9
ఏం జరుగుతుందో ఎవరికీ తెలియదు. రాత్రివేళ్లలో ఇలాంటి శబ్దాలు వినిపిస్తూ ఉంటాయి.
మరొక రోజు, మరొక ఆమ్లెట్, మరొక రోజు, మరొక బనానా పాన్ కేక్. పదండి వెళ్దాం.
అలలేమీ లేవు. చేసే పని కూడా ఏమీ లేదు. మేమంతా టెన్షన్ గా ఉన్నాం.
సరే, పదండి. మరొక రోజు సెలవు. ఇంకొక రోజు సెలవు.
త్వరలోనే మాకు అనుకూలించే అలలు వస్తాయని ఆశిస్తున్నా.
లేకపోతే జనానికి పిచ్చెక్కిపోతుంది.
నాలుగు రోజుల తర్వాత
- శుభోదయం, ఎలా ఉన్నావు? - శుభోదయం బాస్.
- బాగున్నా, నువ్వు? - ఆ, బాగున్నా.
ఇవాళ ఎలా ఉంది?
నిన్నటికంటే చాలా మార్పు వచ్చింది. ఇవాళ సరైన జి-ల్యాండ్ ను చూడొచ్చు.
వర్షం కురిసింది. పిడుగులు పడ్డాయి. ఇదంతా ఒక అటవీ ప్రాంతం.
కానీ చాలా రోజులు వేచి చూశాక, చివరకు,
మేం వేచి చూస్తున్న చక్కటి వాతావరణ పరిస్థితులు వచ్చాయి.
మొదటి సెమీఫైనల్. జాక్ రాబిన్సన్, గ్యాబ్రియల్ మెడీనా నీళ్లలోకి దిగుతున్నారు.
గ్యాబ్రియేల్, ఫిలిపే ఫైనల్ కి చేరితే బాగుంటుంది.
బ్రెజీలియన్ ఫైనల్ అన్నమాట.
బ్రెజిల్ అందుకు అర్హురాలే.
గ్యాబ్రియల్ ను ఓడించి తీరాలి.
ఈ ఈవెంట్ లో గెలవాలని అతను పట్టుదలగా ఉన్నాడు.
అతను చాలా నమ్మకంగా ఉన్నాడు, కావాలంటే ఫలితాలను చూడొచ్చు.
కానీ అతనూ తప్పులు చేస్తాడు, ఓడించవచ్చు.
ఫైనల్లో గ్యాబ్రియల్ ను ఢీకొంటే చాలా బాగుంటుంది.
అవును, జాక్ రాబిన్సన్,
మార్గరెట్ రివర్ లో విజయం తర్వాత గట్టి పోటీదారుగా మారాడు, చాలా బలమైన పోటీ ఇస్తున్నాడు.
థాంక్యూ.
గ్యాబ్రియల్ ఇప్పటికే ప్రపంచ టైటిళ్లు గెలిచాడు. ఇప్పుడు నేను గెలవాల్సిన సమయం వచ్చింది.
నేను ఖచ్చితంగా టాప్ ఫైవ్ లో ఉండాలనుకుంటున్నాను.
కానీ మిగతా పోటీదారులు, కొన్ని ఈవెంట్లలో పాల్గొనబోతున్నారు.
నేనూ వాటిలో పాల్గొనాలంటే, ఇక్కడ ఫైనల్స్ కి చేరుకోవాలి.
సెమీఫైనల్ గ్యాబ్రియల్ మెడీనా VS జాక్ రాబిన్సన్
జాక్ రాబిన్సన్ ను గ్యాబ్రియల్ మెడీనా ఢీకొంటున్నాడు.
మెడీనా ఇప్పటికే బరిలోకి దిగాడు.
అలపై అందమైన విన్యాసం అది.
ముగిస్తున్నాడు.
ఈ ఏడాది ప్రతి ఈవెంటునూ నేను పరిగణనలోకి తీసుకోవాలి,
నేను ఈ ఒత్తిడిని ఇష్టపడతాను.
అదిగో మెడీనా మళ్లీ అలపైకి వెళ్తున్నాడు.
అది గెలవాలనే ఆకలిని నాలో పెంచుతుంది.
అలకింద ఏర్పడిన ఖాళీలోకి వెళ్లేందుకు ప్రయత్నిస్తున్నాడు.
ఇది గ్యాబ్రియల్ మెడీనా విజృంభణ.
జాక్ చూస్తుండగా అద్భుతమైన విన్యాసాలు చేస్తున్నాడు.
జాక్ రాబిన్సన్ పై ఒత్తిడి పెంచేందుకు,
గ్యాబ్రియల్ మెడీనా పన్నిన తెలివైన వ్యూహం.
రాబిన్సన్ కి ఒకే ఒక్క అల దొరికింది. అతని స్కోర్ 1.33.
మెడీనా: 15.50 రాబిన్సన్: 1.33
అలలూ, రండి. ఏ అలయినా ముందుకు రావాలి.
జూలియా మ్యూనిజ్ రాబిన్సన్ జాక్ భార్య
ఉత్కంఠభరిత క్షణాల్లో సముద్రాన్ని అంచనా వేయడం,
ప్రత్యేకమైన వరం వంటిదే.
మిగిలిన 12 నిమిషాల పోరులో శక్తి వంచన లేకుండా ఆడేందుకు ప్రయత్నిస్తున్నాడు
మూడుసార్లు ప్రపంచ విజేతగా నిలిచిన ప్రత్యర్ధిని ధీటుగా ఢీకొంటున్నాడు.
- జాక్! వెళ్లు, జాక్! - జాక్. కమాన్.
జాక్ హీట్ ప్రారంభించాడు నేరుగా అలపైకి వెళ్ళి, వేగంగా కదుల్తున్నాడు.
వావ్, అదీ.
అలపై నుంచి కిందకు వస్తున్నాడు.
విన్యాసాన్ని ముగించబోతున్నాడు.
ఇప్పటిదాకా అతనికి దొరికిన మంచి అల.
మెడీనా: 5.17 6.33 - 11.50 రాబిన్సన్: 1.33 6.07 - 7.40
పోటీ ముగిసే దశకు వచ్చింది. ఒక్క నిమిషం మాత్రమే మిగిలి ఉంది.
తన గెలుపుపై మెడీనా చాలా నమ్మకంగా ఉన్నాడు.
చివరిది, అది చాలదు.
ముప్పై సెకన్లు.
మరో అల దొరకడానికి ఇక ముప్పై సెకన్లే సమయం ఉన్నప్పుడు,
ఆ క్షణాల గురించి నువ్వు ఆలోచిస్తూ గడిపిన సమయం అంతా,
వృథా అయినట్లే లెక్క.
నీ మనసులోని సానుకూల ఆలోచనలు నీకు స్వేచ్ఛనూ, తెలివినీ ఇస్తాయి...
అవే నిన్ను గెలిపిస్తాయి.
ఇరవై అయిదు సెకన్లే ఉంది.
అతను గ్యాబ్రియలా?
...ఐదు, నాలుగు, మూడు,
- రెండు, ఒకటి. - ఆగండి.
జాక్, కమాన్.
జాక్ రాబిన్సన్ సమయం ముగిసేలోగానే విన్యాసం ప్రారంభించాడు.
వావ్. మరొకటి.
దేవుడా.
అదీ.
అతను నీళ్లలోని టవర్ ని వేలెత్తి చూపిస్తున్నాడు.
అదరగొట్టేయ్!
ఎంతటి అద్భుతమైన ముగింపు అది.
జడ్జీల గది
ఈ హీట్ లో అవి రెండే అద్భుతమైన అలలు.
తొలి మలుపులో మెడీనా ఎయిర్ రైడ్ కి వెళ్లాడు.
నేరుగా జాక్ అలపై.
రెండు చక్కటి మలుపులు.
చాలా బాగుంది,
- కనీసం ఇక్కడి నుంచి. - యా.
జడ్జీలు పరిశీలించవలసిన అంశాలు చాలానే ఉన్నాయి.
స్కోర్ల కోసం మనం వేచి చూడాలి.
రెండు అత్యుత్తమ స్కోర్లు
మెడీనా: 7.00 6.33 రాబిన్సన్: 6.07 7.83
రాబిన్సన్ సాధించాడు.
రాబిన్సన్: 13.90 మెడీనా: 13.33
దేవుడా.
వావ్.
గ్యాబ్రియల్ మెడీనాపై విజయం సాధించి,
ఫైనల్ చేరేందుకు అతను సాధించిన స్కోరు 7.83.
ఛీ!
వాడు ఒక్క కిటుకుతో, బ్యారెల్ లోకి దూసుకెళ్లి, ఎనిమిది పాయింట్లు సాధించేశాడు.
ఎలా సాధ్యమైంది అది?
నిజమే, చిత్రంగా ఉంది.
లేదు గురూ, నాకు కోపంగా ఉంది.
నాకే కోపం వస్తే, ఇక నీ సంగతేంటి?
నేను అలవాటు పడిపోయాను.
ఇది అన్యాయం మిత్రమా.
ఈవెంట్ ఫైనల్ కరీసా మూర్ VS జొవేన్ డిఫే
రాక్సీ ప్రో జి-ల్యాండ్ ఫైనల్ పోటీకి సమయం వచ్చింది.
మహిళల ఫైనల్స్ లో ఊహించలేని పోటీ జరగబోతోంది.
జోవేన్ డిఫేని కరీసా మూర్ ఢీకొంటోంది.
ఇప్పటివరకూ కరీసా తన నైపుణ్యంతో ఎన్నో విజయాలు సాధించి ఇక్కడకు చేరింది.
ఇక జోవేన్ డిఫే. చాలా శక్తిమంతమైన లాఘవం గల క్రీడాకారిణి.
కాబోయే రాక్సీ ప్రో జి-ల్యాండ్ ఛాంపియన్ జోవేన్ డిఫే.
ఆమె టాప్ ఫైవ్ జాబితాలో చేరింది.
డిఫే: 14.00 మూర్: 13.33
జొవేన్ డిఫే,
మొట్టమొదటి రాక్సీ ప్రో జి-ల్యాండ్ విజేత.
ఇక్కడ నా విజయం చాలా ప్రత్యేకమైనది.
క్విక్ సిల్వర్ ప్రో జి-ల్యాండ్
పురుషుల ఫైనల్ కి రంగం సిద్ధమైంది.
జాక్ రాబిన్సన్ ఫిలిపే టోలెడోతో తలపడుతున్నాడు.
జాక్ ఫైనల్స్ కి చేరడాన్నిబట్టి అతను చాలా దృఢంగా ఉన్నట్లు కనిపిస్తోంది.
కానీ ఏది ఏమైనా, నేను 100 శాతం సర్ఫింగ్ చేస్తాను.
పని పూర్తి చేస్తాను.
రాబిన్సన్ ఫైనల్స్ కి చేరడం ఇది వరుసగా రెండోసారి.
ఈ పోటీలో జాక్ రాబిన్సన్ గెలిస్తే, ఫిలిపే టోలెడోకంటే కేవలం 80 పాయింట్లే వెనకబడి ఉంటాడు.
చూడబోతే, కొంతకాలంగా బ్రెజిల్ మెరుగుపడినట్లే కనిపిస్తోంది,
కాకపోతే, ఇప్పటి పరిస్థితిలో బాగా మార్పు వచ్చింది.
అది నా గురించే.
రాబిన్సన్
టీమ్ జాక్, పద బేబీ.
ఈవెంట్ ఫైనల్ ఫిలిపే టోలెడో VS జాక్ రాబిన్సన్
క్విక్ సిల్వర్ ప్రో ఫైనల్.
జాక్ వేగంగా అలను పట్టుకుంటున్నాడు.
ఫిలిపేపై ఒత్తిడి పెంచుతున్నాడు.
జాక్ రాబిన్సన్ చక్కగా ముగించాడు.
ఇక ఇప్పుడు.
పద ఫిలిపే.
చక్కటి విన్యాసం. రెండు పెద్ద హుక్స్.
- అవును గురూ. - దాన్ని అంది పుచ్చుకో.
రెండు ఉత్తమ స్కోర్లు
రాబిన్సన్: 5.33 6.50 - 11.83 టోలెడో: 2.33 7.83 - 10.16
7.83. ఫైనల్స్ లో ఇంతవరకూ ఇదే ఉత్తమ స్కోర్.
ప్రస్తుతానికి జాక్ రాబిన్సన్ కొద్దిపాటి ఆధిక్యం సంపాదించాడు.
అది ఎంతసేపు నిలవదు.
నేను పెద్ద స్కోరు కోసం చూస్తున్నాను, ఆటలో నిలకడను, నా పసుపు పచ్చ జెర్సీనీ
చివరివరకూ నిలుపుకోవాలి.
ఇంకా ఎంత టైమ్ ఉంది?
మూడు నిమిషాలు.
టోలెడో కెరటం అంచుపై విన్యాసం చేస్తున్నాడు.
దిగువ నుంచి పైకి.
నియంత్రించుకున్నాడు.
ఫిలిపే టోలెడోకి ఈ విన్యాసం మంచి స్కోరే సాధించి పెడుతుంది.
నిమిషం పది సెకన్లు ఉంది.
రెండు ఉత్తమ స్కోర్లు
రాబిన్సన్: 5.33 6.50 - 11.83 టోలెడో: 7.83 5.33 - 13.16
5.33 స్కోరు సాధించిన టోలెడోవైపు ఆధిక్యం మారింది.
టోలెడో: 13.16 రాబిన్సన్: 11.83
టైమ్ అప్డేట్ చేయమని టోలెడో టవర్ ని అడుగుతున్నాడు.
ముఫ్పై సెకన్లు.
జాక్ ఆఖరి క్షణంలో ఆశ్చర్యంలో ముంచెత్తుతాడు. గుర్తుంచుకో.
జాక్ కి ప్రియారిటీ లభించింది. అతనికి 6.67 స్కోర్ అవసరం.
కౌంట్ డౌన్ మొదలైంది.
- ఐదు, నాలుగు, మూడు... - అబ్బా, అదిగో.
ముప్ఫై సెకన్లే మిగిలి ఉంది.
- ...రెండు, ఒకటి. - అదిగో అల!
అప్పటికే రాబిన్సన్ మొదలుపెట్టాడు.
అలపై చక్కటి విన్యాసం.
ముగింపు కోసం చూస్తున్నాడు, నియంత్రణ కోల్పోకుండా నిలబడాలి.
అదీ!
సెమీ ఫైనల్లో సాధించాడు సరే. ఫైనల్లోనూ సాధించాడా?
దీన్ని జడ్జీలు సునిశితంగా గమనించాల్సి ఉంది.
సరే, చూద్దాం. మరో కోణంలోంచి.
ఎవరైనా వచ్చి చెప్పండి, ప్లీజ్.
స్కోర్లు చూపించండి.
ఆ విన్యాసాన్ని వివిధ కోణాల్లోంచి చూస్తున్నారు.
ఇంతసేపు పట్టిందంటే, స్కోర్ల మధ్య పెద్ద తేడా లేదన్నమాట.
ఇది అతని ఉత్తమ అలగా అనిపిస్తోంది.
- ఏం జరుగుతోంది? - కాస్త ఆగు, ఫలితాలు వస్తున్నాయి.
6.67 అవసరం.
అతను మళ్లీ సాధించాడు.
రాబిన్సన్ బజర్ మోతకు ముందు మొదలుపెట్టి మార్గరెట్ రివర్ లోనూ, ఇక్కడ...
రాబిన్సన్: 13.50 టోలెడో: 13.16
...క్విక్ సిల్వర్ ప్రో జి-ల్యాండ్ లోనూ కూడా విజేతగా నిలిచాడు.
ఈ విజయం బ్రెజిలియన్ స్టార్మ్ కి
స్పష్టమైన సందేశాన్ని అందిస్తోంది.
డబ్ల్యూ.ఎస్.ఎల్ ఛాంపియన్ షిప్ టూర్ ర్యాంకింగ్స్
ఈ విజయంతో జాక్ రాబిన్సన్
ప్రపంచంలో మూడు నుంచి రెండో ర్యాంక్ కు చేరుకున్నాడు.
01 టోలెడో 02 రాబిన్సన్
ఇక ఈ పరిస్థితి టోలెడోపై ఎంతో ఒత్తిడి పెంచిందనే చెప్పాలి.
ఎందుకంటే తన నంబర్ వన్ స్థానాన్ని అతను కాపాడుకోవాలి మరి.
అతనికి చివర్లో దొరికిన అలకంటే నాకు పెద్ద అలలే దొరికాయి.
నేను ఎన్ని ట్రిక్స్ చేసినా నాకు ఐదు కంటే ఎక్కువ స్కోర్ రాలేదు.
విజయానికి బాగా దగ్గరగా వచ్చి, ఓడిపోవడం...
చాలా బాధ కలిగిస్తోంది.
మనసులో ఏదో ఒక మూల "నేను ఈ ఈవెంట్ ను గెలుస్తాను" అనే అనిపించింది.
అతనికి ఈ సైజులో అల లభించింది, దానిపై మూడు ఎత్తులు వేసి 7 స్కోరు సంపాదించాడు.
అయితే, జాక్ ఈ ఏడాది చాలా బాగా ఆడుతున్నాడని నేను భావిస్తున్నాను.
నేనింకా ఆటను మెరుగుపరచుకోవాలి. అదే అందరినీ భయపెట్టే అంశం.
- ఆ అల ఈ సైజులో ఉంది. - నాకు కోపం వచ్చింది. వెంట్రుకలు నిక్కబొడుచుకున్నాయి.
ఇక ఆ మొదటి 6 సంగతి? 6-ఇంకాస్త?
నేను 5.33 స్కోరు కోసం తీవ్రంగా శ్రమించాను.
చాలా విడ్డూరంగా ఉంది.
మిగతా సర్ఫర్లు కూడా చక్కటి ప్రతిభ కనబరుస్తున్నారని బ్రెజిల్ కుర్రాళ్లు గమనిస్తున్నారు.
ఫైనల్ ఫైవ్ లో తన చోటును ఫిలిపే ఖరారు చేసుకోవాలి.
సర్ఫింగ్ లో మనకు వర్తించకూడదనే ఒక నానుడి ఉంది, అదేమిటంటే
"ఉత్తమ సర్ఫర్ ఎన్నడూ ప్రపంచ టైటిల్ ను గెలవలేడు" అని.
అతని పేరు ఆ జాబితాలో చోటు చేసుకునే ప్రమాదం ఉంది.
రియో డి జనీరో బ్రెజిల్
రెండు వారాల తర్వాత
ఏదైనా సర్ప్రైజ్ ప్లాన్ చేశావా?
నాన్నా ఐ లవ్ యూ
ఇది నాన్నదా?
- అవును. - నిజంగా?
చూద్దాం.
ఏంటిది?
జాక్ తో ఫైనల్ పోటీ ముగిశాక, టైటిల్ కోసం నిజంగానే ఆకలిగా ఉన్నాను.
ప్రపంచ టైటిల్ కోసం పోరులో భాగంగా నాపై నేనే ఎంతో ఒత్తిడి పెంచుకున్నాను.
మహి వ్యోమగామి అన్నమాట,
అమ్మేమో యూనికార్న్,
కోవా సింహం,
నేనేమో అరటిపండు అన్నమాట.
థాంక్యూ బంగారం.
ఏం పర్వాలేదు.
రెండు నెలలు ఫిలిపే ఇంట్లో లేకపోవడం వెలితిగా అనిపించింది.
పిల్లలకైతే పిచ్చి పట్టినట్టయింది. "నాకు డాడీ కావాలి" అని మారాం చేసేవారు.
"నాన్న ఏడీ?" అనే ప్రశ్నకు జవాబు చెప్పడం కష్టమైపోయింది.
ఇది మేం అడవిలో ఉన్నప్పటిది.
నా పిల్లలూ, భార్యా నన్ను ప్రపంచ విజేతగా చూడాలనుకుంటున్నారు,
నేను ఇంతవరకూ ప్రపంచ టైటిల్ గెలవకపోయినా.
వారి ప్రేమ నాకు ఎంతో విలువైనది. అది నాకు ఎంతో ప్రేరణనిస్తుంది కూడా.
కోవా చల్లటి కొబ్బరినీళ్లు తాగుతోంది.
నాన్న సర్ఫ్ బోర్డుపై ఉన్నాడు.
ఇది పూర్తి కాలేదు. నేను టాప్ ఫైవ్ లో ఉంటాను.
ఏది ఏమైనా సరే.
బ్రెజిల్ అట్లాంటిక్ మహా సముద్రం
సాక్వెరిమా
బ్రెజిల్
సాక్వెరిమాలోని ఓయి రియో ప్రోలో అందమైన రోజు.
ఛాంపియన్ షిప్ టూర్ ఈవెంట్ పదింటిలో ఎనిమిదవది
సూర్యుడు బయటికొచ్చాడు. సర్ఫ్ అభిమానులు గుంపులు గుంపులుగా బీచ్ కు వచ్చేశారు.
బ్రెజిల్ కోసం!
ఈవెంట్ ఉత్సాహభరితంగా ఉంది. జనాలను బట్టి చూస్తే పోరు హోరాహోరీగా జరిగే అవకాశం ఉంది.
జనాలు వెంటబడటంతో నేను కంచె దూకాల్సి వచ్చింది.
జనాదరణ గల ఏ సర్ఫర్ తోనైనా మీరు మాట్లాడండి.
వాళ్లు వీధిలో నడుస్తుంటే, జనం వారి దగ్గరకు చేరిపోతారు.
ఇలా పెడదాం.
ఇది కాస్త ఎక్కువగానే ఉంది.
అవును. జనాల కోసం సగం రోజు కేటాయించవలసిందే.
- ఐ లవ్యూ! - గెలుపు మనదే, బ్రెజిల్!
కమాన్.
పద.
అలలు భలేగా ఉన్నాయి. మేం ఇక పోటీలు మొదలుపెడతాం.
ఫిలిపే! ఫిలిపే!
ప్రపంచ నంబర్ వన్ ఫిలిపే టోలెడో,
బీచ్ లో ఉన్న జనంతో బాగా కలసిపోయాడు.
ఫిలిపే దూసుకుపోతున్నాడు.
ఫిలిపే టోలెడో దూకుడుగా మొదలుపెట్టాడు.
తదుపరి రౌండ్ కోసం వెళ్తున్నాడు.
ఓయి రియో ప్రో
- ఫిలిపే! - గ్యాబీ, ఫిలిపే,
బ్రెజిల్ కు చెందిన సూపర్ స్టార్లు.
మెడీనా
తమ జాతి పరువు ప్రతిష్ఠలను తమ భుజస్కంధాలపై మోస్తున్నారు.
కానీ వారి ఆధిపత్యం ఇప్పుడు ప్రమాదంలో పడింది.
నేను మానసికంగా, శారీరికంగా బాగా అలసిపోయాను.
చాలా దూరం రోడ్డు ప్రయాణం చేసి రావడం వల్ల నాకు కొన్ని వారాలు సెలవు అవసరం.
పైగా ఈ ఆటలో ఎన్నో భావోద్రేకాలకు లోనుకావలసి ఉంటుంది. వాటిని నియంత్రించుకుంటూ ఉంటాం.
ఫైనల్ ఫైవ్ లో చోటు సంపాదించుకోవాలంటే గ్యాబ్రియన్ మెడీనా
ఈ ఈవెంట్ లో గెలిచి తీరాలి.
ఎలిమినేషన్ రౌండ్ గ్యాబ్రియల్ మెడీనా VS కాలమ్ రాబ్సన్
అత్యుత్తమ సర్ఫర్లలో ఒకడైనా మెడీనా, రూకీ కాలమ్ రాబిన్సన్ ను ఢీకొంటున్నాడు.
బ్రెజిలియన్ కుర్రాళ్లు, ఈ పోటీలో ఒక అడుగు ముందున్నారు.
కానీ, ఒక్క తప్పు చేస్తే, వారి పని అయిపోయినట్లే.
జనం కేరింతలు అతనిలో ఉత్సాహం పెంచుతున్నాయి.
దాన్ని శక్తిగా ఎలా మార్చుకోవాలో అతనికి బాగా తెలుసు.
మెడీనా: 7.50 1.00 - 8.50 రాబ్సన్: 6.00 0.00 - 6.00
అందమైన విన్యాసం అది.
ఎలిమినేషన్ రౌండ్ లో చక్కటి ఆరంభం.
మెడీనా: 8.50 రాబ్సన్: 6.00
కాలమ్ ఆ అలను అందిపుచ్చుకుంటున్నాడు.
చక్కటి తొలి మలుపు.
అల అంచుపై చక్కటి విన్యాసం చేసిన కాలమ్ రాబ్సన్ కు మంచి స్కోరే లభిస్తుంది.
గ్యాబ్రియల్ మెడీనాపై ఆధిక్యం సంపాదించాలనుకుంటే,
టాప్ ఫైవ్ లో స్థానం సాధించాలనుకుంటే,
అతను ఇప్పుడు అలపై చక్కటి విన్యాసం చేయాల్సిందే.
రాబ్సన్: 14.17 మెడీనా: 8.50
ఈ క్షణం కోసమే అతను వేచి చూస్తున్నది.
చాలా వేగంగా కదుల్తున్నాడు.
పూర్తిగా గిర్రున తిరుగుతున్నాడు.
పడిపోయాడు, పాపం మెడీనా.
- అభిమానులు... - ఏం జరిగిందోనని...
వాళ్లు దిగ్భ్రాంతి చెందుతున్నారు.
ఎలిమినేషన్ రౌండ్ లో మెడీనా ఓడిపోయాడు.
రాబ్సన్: 15.57 మెడీనా: 10.37
అతనికేం కాకూడదని ఆశిద్దాం.
హాయ్, గ్యాబ్రియల్.
ఎలా ఉంది?
ఎక్కడ దెబ్బ తగిలింది?
ఇక్కడ మోకాలు దగ్గర బాగా నొప్పి పెడుతోంది.
నేను పడిపోయాను.
మోకాలు దగ్గర ఇక్కడ బోర్డుకు కొట్టుకుంది.
బాగా నొప్పి పెడుతోంది.
ఇప్పుడు రెండో మోకాలు కూడా నొప్పిగా ఉంది.
నేను 100 శాతం గెలుస్తానని అనుకున్నా, చాలా బాధగా ఉంది.
కానీ ఇది ఆటలో భాగం.
గ్యాబ్రియల్ త్వరగా తిరిగి రాగలడా అనేది ఇప్పుడు ప్రశ్న.
టాప్ ఫైవ్ లో చోటు కోసం అతను చాలా కష్టపడ్డాడు,
కానీ అతనికి ఇక ఈ సీజన్ ముగిసిపోయినట్లే.
దురదృష్టవశాత్తూ తను గాయపడ్డాడు.
అతను మానసికంగా బాగానే ఉన్నాడనుకుంటా,
కానీ శరీరానికి కాస్త విశ్రాంతి అవసరం కదా?
ఎందుకంటే తను 100 శాతం కష్టపడ్డాడు.
మెడీనా బరిలో లేకపోవడం
తనకు కలిసి వస్తుందని ఫిలిపే ఎన్నడూ చెప్పకపోవచ్చు,
కానీ టైటిల్ గెలవాలన్న అతని ఆశలకు ఈ పరిణామం ఖచ్చితంగా దోహదపడుతుంది.
ఫైనల్ కోసం రంగం సిద్ధమైంది.
బ్రెజిలియన్ల మధ్య జరిగే పోటీ ఇది,
శామ్యూల్ పూపో అనే కొత్త ఆటగాడు
ప్రపంచ టైటిల్ కోసం పోటీ పడుతున్ననంబర్ వన్ ఆటగాడు ఫిలిపే టోలెడోను ఢీకొంటున్నాడు.
నావరకూ, గ్యాబ్రియల్ ఉన్నాడా లేడా అన్నదానికి అంత ప్రాముఖ్యత లేదు.
ప్రపంచ టైటిల్ అంటే ప్రపంచ టైటిలే.
ఆ విషయంపై నేను దృష్టి పెట్టడం లేదు.
టాప్ ఫైవ్ లో చోటు కోసం బాగా ఆడాలనుకుంటున్నాను.
ఇంకా పని పూర్తి కాలేదు.
ఈవెంట్ ఫైనల్ ఫిలిపే టోలెడో VS శామ్యూల్ పూపో
తను ఇంకా సాధించాల్సింది ఉంది కాబట్టి దానిపైనే దృష్టి పెట్టి ముందుకు వెళ్తున్నాడు.
శామ్యూల్ పూపో ఓడిపోయేదేం లేదు, కానీ సాధించేది ఎంతో ఉంది,
తొలి మలుపులో పడిపోయాడు.
కానీ ఈ లోగా...
ఫిలిపే గిర్రున గాల్లో తిరిగినా, ఆ విన్యాసాన్ని పూర్తి చేయలేకపోయాడు.
బ్రెజిల్ లో ఫైనల్లో గెలవడం ఎంతో గొప్ప విషయం,
ఎందుకంటే, ఇక్కడ జనం నుంచి లభించే మద్దతు అలాంటిది. అది తలకు ఎక్కిపోతుంది.
ముఖ్యంగా మా బ్రెజిలియన్లకు.
కానీ ఫైనల్లో, మొదటి స్థానమైనా, రెండో స్థానమైనా పర్వాలేదు.
నీ భావావేశాలను నువ్వు అణచుకోవాలి. నేను రిస్క్ తీసుకోదలచుకున్నాను.
మరో అవకాశం వారికి అందుబాటులోకి వస్తోంది.
ఒకే అలను శామ్యూల్ పూపో, టోలెడో పంచుకుంటున్నారు.
కొత్త ఆటగాడు పూపో దూకుడుగా అలపైకి వెళ్లాడు.
కానీ విన్యాసాన్ని పూర్తి చేయలేకపోయాడు.
మళ్లీ అలపైకి ఎక్కేందుకు ఫిలిపే ప్రయత్నిస్తున్నాడు.
నిలదొక్కుకున్నాడు!
ఓరి దేవుడా!
- అనూహ్యం! - అదీ!
ఇలాంటి విన్యాసాన్ని రోజూ చూడలేం.
ఈ సీజన్లోనే అత్యద్భుతమైన, అనూహ్యమైన విన్యాసమది.
జడ్జీల గది
పదికి పది.
ఫిలిపే టోలెడోకి పది పాయింట్ల రైడ్.
ఐదు, నాలుగు, మూడు, రెండు, ఒకటి!
టోలెడో: 18.67 పూపో: 10.73
ఫిలిపే టోలెడో, మీ ఓయి రియో ప్రో విజేత.
అభినందనలు.
నువ్వు గెలుస్తావని చెప్పానుగా?
అభినందనలు. డబ్ల్యూ.ఎస్.ఎల్ ఫైనల్ ఫైవ్ లో చోటు సాధించావు.
నీకెలా అనిపిస్తోంది?
అన్ని హీట్లలోనూ సాధించిన విజయాలు. నా కుటుంబంతో, ఫ్రెండ్స్ తో గడిపిన
ఎంతో స్ఫూర్తిని ఇచ్చాయి.
మీ ఓయి రియో ప్రో విజేత ఫిలిపే టోలెడో!
పసుపు జెర్సీని కాపాడుకోవడం, ఫైనల్ ఫైవ్ లో చోటు సంపాదించడం,
ఎంతో సంతోషంగా ఉంది.
నాకు ఇప్పుడు పది కిలోలు బరువు తగ్గినట్లుగా ఉంది. పదివేల కిలోలు తగ్గినట్లుగా ఉంది.
చాలా అద్భుతంగా ఉంది.
ఇక దేనికైనా నేను సిద్ధం.
ఇప్పుడు ఊపుమీద ఉన్నాను. ఈ ఏడాది నేను గెలుస్తానని నాకు తెలుసు.
రియో ప్రో
ఫిలిపే! ఫిలిపే!
వచ్చేసారి
ఫైనల్ ఫైవ్ కోసం పోటీ వేడెక్కుతోంది.
ఆ స్థానాల కోసం గ్రిఫిన్ కొలపింటో, కనోవా ఇగరషి పోటీ పడుతున్నారు.
నా ప్రధాన శత్రువు నూటికి నూరు శాతం కనోవాయే.
నేను ఎప్పుడూ అతనికంటే ఒక అడుగు ముందే ఉంటాను.
అతను సంబరాలు చేసుకునే విధానం చాలా చిరాకు తెప్పిస్తుంది.
నాలో అంతర్గతంగా వేడి మొదలైంది. నేను యుద్ధానికి సిద్ధం.
మేం ఒకరినొకరం ఓడించాలనుకుంటాం. గెలిచేందుకు ఏమైనా చేస్తాం.
అతనికంటే నేను మంచి సర్ఫర్ని.
నాకంటే బాగా ఆడనివారిపై ఓడిపోయేందుకు నేను ఇష్టపడను.
ఉత్కంఠగా ఉంటుంది.
చూద్దాం ఎవరు గెలుస్తారో.
సబ్ టైటిళ్లను అనువదించినది: రాంప్రసాద్